Source: https://e-juridic.manager.ro/articole/concurs-de-promovare-la-inalta-curte-de-casatie-si-justitie-4-ianuarie-1-iunie-2016-21517.html
Timestamp: 2019-10-17 09:33:51+00:00
Document Index: 38316839

Matched Legal Cases: ['CSM ', 'ICCJ ', 'ICCJ ', 'ICCJ ', 'ICCJ ', 'CSM ', 'ICCJ\n', 'CSM ']

In perioada 4 ianuarie - 1 iunie 2016, se va organiza concursul de promovare in functia de judecator la Inalta Curte de Casatie si Justitie.
Concursul se organizeaza pentru ocuparea a 12 posturi vacante de judecator la Inalta Curte de Casatie si Justitie, respectiv 4 posturi la Sectia a II-a civila, 4 posturi la Sectia penala si 4 posturi la Sectia de contencios administrativ si fiscal.
Concursul consta intr-o proba avand ca obiect evaluarea actelor intocmite de candidati sau care privesc activitatea acestora. Proba va fi reprezentata de interviul sustinut in fata Plenului CSM si de proba scrisa cu caracter practic, in functie de specializarea sectiei, la una dintre grupele de materii:
- Sectia a II-a civila - drept civil, dreptul familiei si drept international privat
- Sectia penala - drept penal
- Sectia de contencios administrativ si fiscal - la materiile drept administrativ, drept financiar si fiscal si dreptul muncii.
Conform anuntului, acestor materii li se adauga, pentru toate sectiile, procedura civila sau procedura penala, in acord cu specializarea judecatorilor si procurorilor, determinata de sectia ICCJ pentru care candideaza. De asemenea, se adauga si jurisprudenta CEDO si jurisprudenta CJUE.
Potrivit anuntului, la elaborarea subiectelor pentru proba scrisa cu caracter practic se vor avea in vedere jurisprudenta ICCJ si cea a Curtii Constitutionale.
Conditii pentru inscriere in cadrul concursului:
In cadrul concursului se pot inscrie doar judecatorii si procurorii care au minim gradul de curte de apel sau parchet de pe langa curtea de apel. De asemenea, ei trebuie sa indeplineasca conditiile minime de vechime prevazute de art. 52 alin. 3 din Legea nr. 303/2004 privind statutul judecatorilor si procurorilor, republicata, cu modificarile si completarile ulterioare, care la ultimele 3 evaluari au primit calificativul 'foarte bine' si nu au fost niciodata sanctionati disciplinar.
Cererile de inscriere la concurs s-au depus la Consiliul Superior al Magistraturii pana la data de 20 ianuarie 2016, conform calendarului de desfasurare a concursului aprobat.
Atentie la faptul ca fiecare candidat are dreptul de a formula o singura optiune, asupra careia mai poate reveni pana la data expirarii termenului de inscriere.
Cererile de inscriere vor fi insotite de declaratiile prevazute la art. 48 alin. 10 - 12 din Legea nr. 303/2004 republicata si de CV.
De asemenea, la cererea de inscriere se vor atasa maxim 10 lucrari intocmite de candidati, precum hotarari judecatoresti cu obiect diferit sau, dupa caz, alte acte intocmite de candidati sau care privesc activitatea acestora, din intreaga cariera de judecator sau procuror, in copii ceritificate.
Mai mult, candidatii au si posibilitatea de a depune si lucrari de specialitate publicate, daca este cazul, precum si orice alte inscrisuri pe care le considera relevante.
Calendarul estimativ al concursului:
20 ianuarie 2016: ultima zi de depunere a cererilor de inscriere
29 ianuarie 2016: afisarea listei candidatilor care indeplinesc conditiile de participare la concurs
5 februarie 2016: afisarea listei finale a candidatilor care indeplinesc conditiile de inscriere, dupa contestatii. Publicarea cererilor de inscriere si a anuntului pentru posibilitatea transmiterii de catre opinia publica de acte intocmite de candidati
19 februarie - 4 martie 2016: solicitarea de catre comisiile de evaluare a lucrarilor candidatilor pentru prima proba a concursului si comunicarea de catre curtile de apel, parchetele de pe langa curtile de apel si PICCJ a lucrarilor candidatilor.
28 martie - 5 aprilie 2016: perioada de dezbatere publica asupra lucrarilor candidatilor, de transmitere din partea opiniei publice a eventualelor observatii, sesizari ale opiniei publice
6 - 25 aprilie 2016: evaluarea lucrarilor candidatilor, publicarea rezultatelor evaluarii si a raportului comisiilor de evaluare
12-13 mai 2016: desfasurarea interviului
22 mai 2016: sustinerea probei scrise
31 mai 2016: solutionarea contestatiilor la notele obtinute la proba scrisa
1 iunie 2016: publicarea rezultatelor finale ale concursului.
Consultati pe site-ul INM:
Calendarul estimativ al concursului( 4.01.16).pdf
Posturile pt promovarea in functia de judecator la Inalta Curte de Casatie si Justitie(4.01.16).pdf
Cerere de inscriere(4.01.16).pdf
Tematica si bibliografia - Sectia a II-a civila(4.01.16).pdf
Tematica si bibliografia - Sectia de contencios administrativ si fiscal(4.01.16).pdf
Tematica si bibliografia - Sectia penala(4.01.16).pdf
Regulamentul priv org. si desf. conc. de promovare in fct de jud. la ICCJ aprobat prin Hot. Plen.CSM nr.742012, modif. si compl.(4.01.16).pdf
Lista candidatilor care indeplinesc cond.legale de participare la concurs (29.01.16).PDF
Votati articolul "Concurs de promovare la Inalta Curte de Casatie si Justitie, 4 ianuarie - 1 iunie 2016":
Concurs de promovare la inalta curte de casatie si justitie
Judecator la inalta curte de casatie si justitie
Concurs de promovare la Inalta Curte: Rezultatele finale la evaluarea lucrarilor candidatilor
Concurs de promovare la Inalta Curte de Casatie si Justitie: Lista candidatilor admisi
Concurs de promovare la Inalta Curte de Casatie si Justitie: Punctajul obtinut la interviu, Sectia II civila
Mai multe articole despre concurs de promovare la inalta curte de casatie si justitie
Sesiune de formare privind combaterea discriminarii, 8-10 aprilie 2015, Bucuresti
Prezumtia de nevinovatie in jurisprudenta CEDO
Monitorul Oficial nr. 051 din 23 Ianuarie 2012
Monitorul Oficial nr. 2 din data de 3 ianuarie 2008
A fost promulgata legea care taie pensia de serviciu pentru magistratii condamnati pentru coruptie!
Hotarare nr. 712/2016 modifica Regulamentul privind concediile judecatorilor si procurorilor din 24.08.2005
Concurs la ICCJ
Ce modificari legislative a propus CSM in 2011
Concurs de promovare in functia de judecator la ICCJ. Lista candidatilor eligibili
Mai multe articole despre judecator la inalta curte de casatie si justitie